ΓΡΑΠΤΗ ΕΡΩΤΗΣΗ E-1704/01

υποβολή: Daniel Varela Suanzes-Carpegna (PPE-DE) προς την Επιτροπή

(14 Ιουνίου 2001)

Θέμα: Διαδικασία επιλογής των προγραμμάτων Ε + Α, 2002-2006

Στην απάντησή του στην κοινοβουλευτική ερώτηση Ε-0716/01(1) ο Επίτροπος κ. Busquin επεσήμανε ότι οι δράσεις Ε + Α θα εφαρμοσθούν επί τη βάσει ετησίων αποφάσεων, τόσο όσον αφορά τα ειδικώς επιλεγέντα ζητήματα, όσο και τους πόρους που τους διατίθενται· εντούτοις, οι επιλογές γίνονται αναλόγως των αναγκών, βάσει των εργασιών εσωτερικής ομάδας χρηστών που βασίζονται στην γνώμη ανεξάρτητης μονάδας γνωμοδότησης που αποτελείται από επιστημονικούς και βιομηχανικούς εμπειρογνώμονεςψηλού επιπέδου· ο ίδιος προσθέτει ότι η χρηματοδότηση των προγραμμάτων Α + Ε για την αλιεία και τις θαλάσσιες επιστήμες θα εξαρτηθεί από την ποιότητα των προτάσεων που θα παραλειφθούν.

1. Μπορεί να αναφέρει η Επιτροπή με περισσότερες λεπτομέρειες τον τύπο και το περιεχόμενο των αιτήσεων για προγράμματα Ε + Α, 2002-2006, στα ζητήματα αλιείας και θαλασσίων επιστημών;

2. Μπορεί να αναφέρει η Ευρωπαϊκή Επιτροπή τα κριτήρια τα οποία έθεσε για την επιλογή των προγραμμάτων Ε + Α στον τομέα της αλιείας και των θαλάσσιων επιστημών για την περίοδο 1998-2002 και μπορεί να αναφέρει ποια κριτήρια αποφάσισε να θέσει για την περίοδο 2002-2006;

3. Μπορεί να αναφέρει η Επιτροπή με περισσότερες λεπτομέρειες τα κριτήρια της κατανομής των διαθέσιμων κοινοτικών όρων στα επιλεγέντα προγράμματα; Αυτή η κατανομή θα εξαρτηθεί αποκλειστικά από την ποιότητα των προγραμμάτων αυτών;

4. Μπορεί η Επιτροπή να αναφέρει λεπτομερώς την σύνθεση και τη μέθοδο της εργασίας της εσωτερικής ομάδας χρηστών καθώς και την δομή της ανεξάρτητης ομάδας των εμπειρογνωμόνων και των ειδικών βιομηχανίας ανωτάτου επιπέδου;

(1) ΕΕ C 318 E της 13.11.2001, σελ. 107.

Απάντηση του κ. Busquin εξ ονόματος της Επιτροπής

(2 Αυγούστου 2001)

Η μορφή και το περιεχόμενο των προκηρύξεωνποβολής προσφορών για τα σχέδια έρευνας και τεχνολογικής ανάπτυξης (ΕΤΑ) κατά την περίοδο 2002-2006 που έχουν σχέση με την αλιεία και τις επιστήμες της

θάλασσας δεν είναι δυνατό να εξειδικευτούν, προς το παρόν. Όπως αναφερόταν στην απάντηση που είχε δοθεί στη γραπτή ερώτηση E-716/01 του Αξιότιμου Μέλους του Κοινοβουλίου, οι έρευνες αυτές θα μπορούσαν να εντάσσονται, αφενός, στο πλαίσιο των θεματικών πεδίων προτεραιότητας με αντικείμενο την ασφάλεια των ειδών διατροφής και τους κινδύνους για τηνγεία καθώς και τη βιώσιμη ανάπτυξη και τις παγκόσμιες αλλαγές, ενώ, από την άλλη πλευρά, εμπίπτουν στο πεδίο δραστηριοτήτων για την προκαταβολική αντιμετώπιση των επιστημονικών και τεχνολογικών αναγκών της Κοινότητας.

Σε αμφότερες τις περιπτώσεις, οι αναλυτικές λεπτομέρειες των προκηρύξεων που θα προκηρυχθούν εξαρτώνται από την ανάπτυξη των προγραμμάτων εργασίας που είναι δυνατό να τεθούν σε εφαρμογή μόνο βασιζόμενα στις αποφάσεις του Κοινοβουλίου και του Συμβουλίου για το πρόγραμμα-πλαίσιο και για τους κανόνες συμμετοχής των επιχειρήσεων, των ερευνητικών κέντρων και των Πανεπιστημίων αλλά και στις αποφάσεις που έχει εκδώσει το Συμβούλιο για τα εξειδικευμένα προγράμματα.

Τα κριτήρια επιλογής των σχεδίων τα οποία εμπίπτουν στα όρια του πέμπτου προγράμματος-πλαισίου ΕΤΑ δημοσιεύονται στις προκηρύξεις για τηνποβολή προτάσεων και στα συναφή προγράμματα εργασίας. Επίσης, έχει δημοσιευθεί το εγχειρίδιο αξιολόγησης, στο οποίο παρέχονται πληροφορίες γενικής μορφής για την προσέγγιση που εφαρμόζεται για την αξιολόγηση και επιλογή των προτάσεων. Τα βασικά κριτήριαπό το φως των οποίων κρίνονται οι προτάσεις σε όλο το φάσμα εφαρμογής του πέμπτου προγράμματος-πλαισίου αποτελούν οι άριστες επιστημονικές και τεχνολογικές επιδόσεις τους, η ευρωπαϊκή προστιθέμενη αξία τους, η συνάφειά τους για την αντιμετώπιση των αναγκών της οικονομίας και της κοινωνίας και η ποιότητα διαχείρισής τους. Για το επόμενο πρόγραμμα-πλαίσιο, η Επιτροπή έχει προτείνει τη χρήση κριτηρίων που σχετίζονται με τους αντικειμενικούς στόχους του εκάστοτε προγράμματος, τις άριστες επιστημονικές και τεχνολογικές επιδόσεις, την προστιθέμενη κοινοτική αξία και τις ικανότητες διαχείρισης.

Σε ό,τι αφορά τις έρευνες που έχουν διεξαχθεί στο πλαίσιο της κατηγορίας προτάσεων για την προκαταβολική αντιμετώπιση των επιστημονικών και τεχνολογικών αναγκών της Κοινότητας, εκείνο που προέχει είναι η διάκριση μεταξύ του επιμερισμού των πόρων για τις έρευνες σε συγκεκριμένα θεματικά πεδία, οι οποίες θα μπορούσαν να συμπεριλάβουν τα θεματικά πεδία των ερευνών που διεξάγονται προςποστήριξη της πολιτικής στον τομέα της αλιείας και του συνακόλουθου επιμερισμού των πόρων εντός του πλαισίου των ειδικότερων θεματικών πεδίων για τηνλοποίηση μεμονωμένων έργων, συνεπεία της προκήρυξης των προσκλήσεων προςποβολή προτάσεων.

Το αρχικό βήμα έγκειται στον προσδιορισμό του φάσματος των προτεραιοτήτων, στις οποίες θα αντανακλώνται οι προδιαγραφόμενες ανάγκες έρευνας που καλούνται ναποστηρίξουν τις κοινοτικές πολιτικές και κατατάσσονται στις εξέχουσες μορφές γνώσης. Κατόπιν, ο επιμερισμός των πόρων για τα χρηματικά πεδία ερευνών θα γίνεται με βάση τη διαδικασία που θα εφαρμόζεται κάθε χρόνο, η οποία έχει περιγραφεί συνοπτικά στην προηγούμενη απάντηση της Επιτροπής, η οποία θα εγκαινιαστεί με τη δημοσίευση της πρόσκλησης για την εκδήλωση ενδιαφέροντος στην οποία θα μπορεί, για παράδειγμα, να ανταποκρίνεται η επιστημονική και βιομηχανική κοινότητα. Στα κριτήρια που εφαρμόζονται για την επιλογή των θεματικών πεδίων συμπεριλαμβάνεται η συμβολή των προτεινόμενων θεματικών πεδίων στον ορισμό και την ανάπτυξη των πολιτικών αλλά και η ενδεχόμενη συμβολή τους στη στήριξη της κοινοτικής ανταγωνιστικότητας, την ενίσχυση του επιστημονικού και τεχνολογικούπόβαθρου της κοινοτικής βιομηχανίας και τη σύσταση του ευρωπαϊκού χώρου έρευνας. Στα κριτήρια συγκαταλέγεται επίσης η συνάφεια και η σκοπιμότητά τους σε επιστημονικό επίπεδο.

Καθώς τα θεματικά πεδία επιλέγονται με τον τρόπο αυτό σε ετήσια βάση, θα ενσωματώνονται στο πρόγραμμα εργασίας και θα χρησιμεύουν ως τοπόβαθρο για την προκήρυξη των μελλοντικών προσκλήσεωνποβολής ερευνητικών προτάσεων. Οι προτάσεις θα επιλέγονται στη συνέχεια με βάση σαφή και δημοσιευμένα κριτήρια, τα οποία ευθυγραμμίζονται με τις τρέχουσες πρακτικές, όπως εξηγήθηκε προηγουμένως.

Η ομάδα εσωτερικών χρηστών θα συναπαρτίζεται από τους εκπροσώπους εκείνων των Γενικών Διευθύνσεων (ΓΔ) της Επιτροπής τις οποίες αφορούν οι σχετικές έρευνες, ή οι οποίες ενδιαφέρονται γι'αυτές,πό την ιδιότητα των χρηστών. Πρόεδρός της θα είναι ο Γενικός Διευθυντής της ΓΔ Έρευνας, ο οποίος θα αντλεί συγκεκριμένα διδάγματα από την πείρα που αποκόμισε η διϋπηρεσιακή ομάδα χρηστών που είχε συγκροτήσει η Επιτροπή τον Ιανουάριο του 2001 για το Κοινό Κέντρο Έρευνών. Σε ό,τι αφορά τις διαβουλεύσεις των ανεξάρτητων επιστημονικών και βιομηχανικών εμπειρογνωμόνων ανωτάτου επιπέδου, η πραγματοποίησή τους έχει ήδη προβλεφθεί εντός του πλαισίου ορισμένων τομέων πολιτικής στην Επιτροπή. Επιπλέον, για να ενισχύσει με τις συμβουλές της τη συνολική ισορροπία των ερευνητικών θεματικών πεδίων, η Επιτροπή προχώρησε πρόσφατα στην ίδρυση του Ευρωπαϊκού Έρευνητικού Συμβουλευτικού Διευθυντηρίου, το οποίο μπορεί να κληθεί να βοηθήσει παρέχοντας τις αντίστοιχες συμβουλές.